[pic] | KOMISIJA EVROPSKIH SKUPNOSTI |

Bruselj, 9.11.2007

COM(2007) 695 konč.

2006/0196 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES o

Skupnem stališču Sveta o sprejetju direktive Evropskega parlamenta in Sveta o spremembi Direktive 97/67/ES glede popolnega izoblikovanja notranjega trga poštnih storitev v Skupnosti

2006/0196 (COD)

SPOROČILO KOMISIJE EVROPSKEMU PARLAMENTU v skladu z drugim pododstavkom člena 251(2) Pogodbe ES o

Skupnem stališču Sveta o sprejetju direktive Evropskega parlamenta in Sveta o spremembi Direktive 97/67/ES glede popolnega izoblikovanja notranjega trga poštnih storitev v Skupnosti

1 - OZADJE

Predlog Evropskemu parlamentu in Svetu predložen: (dokument COM(2006) 594 konč. – 2006/0196 (COD)): | 19. oktobra 2006. |

Mnenje Evropskega ekonomsko-socialnega odbora podano: | 26. aprila 2007. |

Mnenje Odbora regij podano: | 6. junija 2007. |

Mnenje Evropskega parlamenta (prva obravnava) podano: | 11. julija 2007. |

Skupno stališče sprejeto: | 8. novembra 2007. |

2 - CILJ PREDLOGA KOMISIJE

Popolno izoblikovanje notranjega trga poštnih storitev v Skupnosti z ukinitvijo rezerviranega področja v vseh državah članicah; potrditev področja uporabe in standarda univerzalne storitve; krepitev pravic potrošnikov in nadgradnja vloge nacionalnih regulativnih organov; ponudba seznama ukrepov, ki jih lahko po potrebi sprejmejo države članice za varovanje in financiranje univerzalne storitve.

3 - PRIPOMBE NA SKUPNO STALIŠČE

3.1 Splošne pripombe

Komisija podpira Skupno stališče, ki je bilo sprejeto 8. novembra 2007 s kvalificirano večino.

Spremembe, sprejete v okviru Skupnega stališča, ki glede tega sledijo ustreznim spremembam Evropskega parlamenta iz prve obravnave, zadevajo zlasti končni rok za izvajanje Direktive o spremembi (31. december 2010), možnost za nekatere države članice, da odložijo popolno odprtje trga za največ dve dodatni leti in vključitev začasne klavzule o vzajemnosti, ki se uporablja za tiste države članice, ki uporabijo poznejše prehodno obdobje. Poleg tega Skupno stališče prevzema bistveni element prve obravnave EP in dodaja novo Prilogo I k Direktivi („Smernica za izračun morebitnih neto stroškov univerzalne storitve“).

3.2 Spremembe Parlamenta, ki so vključene v Skupno stališče

Skupno stališče vključuje skoraj vse spremembe Parlamenta iz prve obravnave. Spremembe zadevajo naslednje določbe: uvodne izjave 4, 5, 7, 9, 11, 13, 14, 15, 16, 19, 20, 21, 22, 23, 24, 26, 31, 32, 34, 39, 41, 42, 46, 53, 54 in 55 ter člene 2, 6, 9, 12, 14, 19, 22a, 23 in 23a.

Komisija podpira spremembe v zgoraj navedenih določbah Skupnega stališča, saj so v skladu s Predlogom Komisije in s pravnim redom in/ali so del skupnega političnega dogovora med institucijami.

Komisija je spremembe EP v zvezi z uvodno izjavo 27 obravnavala v izjavi, ki v bistvu odraža pravni red (priložena k temu sporočilu).

3.3 Preoblikovane in nove določbe

Nekatere določbe so bile preoblikovane ali dodane v Skupno stališče zaradi večje jasnosti; gre za: uvodne izjave 17, 27, 28, 30, 35, 36, 38, 44, 50 in 51, člene 1, 3, 4, 7 in 9 ter Prilogo I.

Te določbe so skladne s spremembami EP ali pa upoštevajo zahteve EP, npr. Priloga I v zvezi s členom 23a (sprememba 58).

Člena 2 in 3 Direktive o spremembi sta sestavni del skupnega političnega dogovora in tudi prevzemata bistvo zadevnih sprememb Evropskega parlamenta iz prve obravnave.

Komisija lahko podpre vse zgoraj navedene določbe. Te so v skladu s spremembami EP, izboljšujejo in pojasnjujejo besedilo Direktive in/ali so del skupnega političnega dogovora med institucijami.

Komisija obžaluje, da Skupno stališče v zvezi z izdajo korelacijskih tabel ni sledilo Komisiji in Evropskemu parlamentu (glej tudi uvodno izjavo 60). Komisija meni, da je vključitev korelacijskih tabel v skladu z načelom boljše ureditve in da spodbuja skladnost nacionalnih predpisov z določbami Skupnosti. Zato Komisija daje izjavo o tem vprašanju, ki je priložena k temu sporočilu.

4 - SKLEPI

Komisija meni, da Skupno stališče v celoti odraža ključne elemente njenega začetnega predloga in spremembe Evropskega parlamenta iz prve obravnave.

Komisija zato podpira Skupno stališče, kot ga je s kvalificirano večino sprejel Svet.

Priloga Izjava Komisije k uvodni izjavi 27

Komisija potrjuje, da so v skladu z uvodno izjavo 18 Direktive 97/67/ES in s stalno sodno prakso Evropskega sodišča (npr. zadeva C-320/91 [Corbeau]) ekspresne in kurirske storitve posebne storitve, ki se bistveno razlikujejo od univerzalnih poštnih storitev.

Izjava Komisije k uvodni izjavi 60 in členu 2

Komisija opozarja na svoje stališče v zvezi z oblikovanjem korelacijskih tabel s strani držav članic, ki povezujejo ukrepe za prenos, ki so jih države članice sprejele, z Direktivo, kar je v interesu državljanov, boljše ureditve in preglednosti, ter v pomoč pri ugotavljanju skladnosti nacionalnih predpisov z določbami Skupnosti.

V tem primeru Komisija ne nasprotuje sporazumu na ravni Sveta, da bi se uspešno zaključil medinstitucionalni postopek o tej zadevi. Pričakuje pa, da bodo institucije to horizontalno zadevo obravnavale skupaj.